Likatsin 32 (Art. 32). Tapakgsin nalakpulhkalin lanakgantaxtu litapakgsin limejikano nema kapaxtakgnikan limejikano nema xala'alakatunu chu nawali limapakgsin xlakata nina'anan takglhuwit ti kgalhi xamaklakatuy pulataman.
Akxni tinalimamakkikan ta'akpuxkun natatiyanikan latalaklhka nak limapakgsin, taskini ti ju'u xalakgawan nakapaxtakgnikan ama tamamakkit nachuna taskini ninatalakgxtapali ixlipulatamankan. Ja'e talaklhkan nanatamaklakaskin akxni chu nalaklhka tapakgsit ixtamakxtumit makgantaxtuninanin, Akxni aks tutanan nakpulataman, nitinamakgpakgtanu xala'alakatunu nak pumakgtakgalhna lilakgatum, nachu nak pumakgtakgalhna xakakapuluwa. Xlakata tlan namakgpakgtanukan nak pumakgtakgalhna|Lilakgatum akxni aks tutanan chu nak talatnamakgtakgalhnanin nachu tamatlewekglhat xaka'unin kanikxniwa; taskini limejikano nema lakgawanit ju'u.|Pewa ja'e tapakgsin nakalakgchan capitanes, ixmatlawaninanin putlaw xalaka'unin, ixmatlawaninanin tipakatsi putlaw, chu ixkaxtlawana tipalhuwa putlaw, paks wakg tachixkuwit titamatlawani pakglhat chu putlaw xalaka'unin nema lin ixmasuy kinpulatamankan .Nataskini Nanakamakgpakgtanu ja'e tapakgsit xapuxku matlawananín nema taskuja nak ixputapakgxit pakglhat chu xamakgapitsi nema taskuja nak ixputapakgxit putlaw xalaka'unin.